b'\n_START_ARTICLE_\nJoaqu\xc3\xadn Navarro-Valls\n_START_PARAGRAPH_\nJoaqu\xc3\xadn Navarro-Valls (16. marraskuuta 1936 Cartagena, Espanja \xe2\x80\x93 5. hein\xc3\xa4kuuta 2017 Rooma, Italia) oli yksi Vatikaanivaltion t\xc3\xa4rkeimmist\xc3\xa4 ei-kirkollisista ty\xc3\xb6ntekij\xc3\xb6ist\xc3\xa4. Uransa aikana h\xc3\xa4n toimi muun muassa Vatikaanivaltion tiedottajana. Koulutukselliselta taustaltaan h\xc3\xa4n oli l\xc3\xa4\xc3\xa4ketieteen tohtori, joka opiskeli viestint\xc3\xa4\xc3\xa4n liittyvi\xc3\xa4 aineita. Uskonnolliselta taustaltaan Navarro-Valls esimerkiksi kuului katoliseen Opus Dei -j\xc3\xa4rjest\xc3\xb6\xc3\xb6n._NEWLINE_Vuoden 2005 konklaavissa paavi Johannes Paavali II:n seuraajaksi valittiin Benedictus XVI. Navarro-Valls erosi tiedottajan virasta 11. hein\xc3\xa4kuuta 2006, mink\xc3\xa4 j\xc3\xa4lkeen uusi paavi nimitti h\xc3\xa4net Universit\xc3\xa0 Campus Bio-Medico -oppilaitoksen johtohenkil\xc3\xb6st\xc3\xb6\xc3\xb6n.'